钦定古今图书集成/明伦汇编/氏族典/第243卷 > 张昇
## 钦定古今图书集成/明伦汇编/氏族典/第243卷 > 张昇

按《宋史张昇传》：“昇字杲卿，韩城人。举进士，为楚丘主
簿，累官度支员外郎，泾原秦凤安抚都监。以母老求
归，得知绛州。历户部判官，至知杂御史。以天章阁待
制知庆州，改知秦州，徙青州。至和二年，召拜御史中
丞。嘉祐三年，擢枢密副使，迁参知政事、枢密使。英宗
立，请老，帝曰：‘太尉勤劳王家，讵可遽去，但命五日一’”
至院，进见无舞蹈。昇为人忠谨清直，不可干以私，若
使且居其位，于事亦未有旷废也。昇请不已，始赐告，
令养疾。遂以彰信军节度使、同中书门下平章事判
许州，改镇河阳三城，拜太子太师致仕。熙宁十年薨，
谥曰康节。